CELEX: E2004C0039
Language: da
Date: 2004-03-17 00:00:00
Title: Afgørelse truffet af EFTA-Tilsynsmyndigheden nr. 39/04/KOL den 17. marts 2004 om 42. ændring af de proceduremæssige og materielle regler for statsstøtte ved indførelse af et nyt kapitel 25a: revision af retningslinjerne for statsstøtte med regionalt sigte i perioden efter 1. januar 2007

1.9.2005   
            
            
               DA
            
            
               Den Europæiske Unions Tidende
            
            
               L 226/12
            
         
      AFGØRELSE TRUFFET AF EFTA-TILSYNSMYNDIGHEDEN
   
   
      Nr. 39/04/KOL
   den 17. marts 2004
   om 42. ændring af de proceduremæssige og materielle regler for statsstøtte ved indførelse af et nyt kapitel 25a: revision af retningslinjerne for statsstøtte med regionalt sigte i perioden efter 1. januar 2007
   EFTA-TILSYNSMYNDIGHEDEN,
   SOM HENVISER TIL aftalen om Det Europæiske Økonomiske Samarbejdsområde (1), særlig artikel 61 til 63 og protokol 26,
   SOM HENVISER TIL aftalen mellem EFTA-staterne om oprettelse af en Tilsynsmyndighed og en Domstol (2), særlig artikel 24, artikel 5, stk. 2, litra b) og artikel 1 i protokol nr. 3 (3) hertil,
   SOM TAGER I BETRAGTNING, at EFTA-Tilsynsmyndigheden i henhold til artikel 24 i aftalen om Tilsynsmyndigheden og Domstolen skal sætte bestemmelserne om statsstøtte i kraft,
   SOM TAGER I BETRAGTNING, at EFTA-Tilsynsmyndigheden i henhold til artikel 5 stk. 2, litra b), i aftalen om Tilsynsmyndigheden og Domstolen skal udstede meddelelser og retningslinjer for områder, der er behandlet i EØS-aftalen, hvis dette er udtrykkeligt fastsat i denne aftale eller i aftalen om Tilsynsmyndigheden og Domstolen, eller hvis EFTA-Tilsynsmyndigheden finder det nødvendigt,
   SOM ERINDRER OM, at EFTA-Tilsynsmyndigheden (4) den 19. januar 1994 vedtog proceduremæssige og materielle regler for statsstøtte (5),
   SOM TAGER I BETRAGTNING, at Kommissionen for De Europæiske Fællesskaber, i det følgende benævnt Europa-Kommissionen, den 8. maj 2003 offentliggjorde meddelelse om revision af retningslinjerne for statsstøtte med regionalt sigte i perioden efter den 1. januar 2007 (6),
   SOM TAGER I BETRAGTNING, at denne meddelelse også er relevant for Det Europæiske Økonomiske Samarbejdsområde,
   SOM TAGER I BETRAGTNING, at der skal sikres en ensartet anvendelse af statsstøttereglerne i hele Det Europæiske Økonomiske Samarbejdsområde,
   SOM TAGER I BETRAGTNING, at i henhold til punkt II under overskriften »GENERELT« i slutningen af bilag XV til EØS-aftalen skal EFTA-Tilsynsmyndigheden efter høring af Europa-Kommissionen vedtage retsakter, der svarer til dem, som Kommissionen vedtager,
   SOM HAR HØRT Europa-Kommissionen,
   SOM TAGER I BETRAGTNING, at EFTA-Tilsynsmyndigheden har hørt EFTA-staterne herom på et multilateralt møde den 3. februar 2004,
   HAR TRUFFET FØLGENDE AFGØRELSE:
   
               1)
            
            
               Retningslinjerne for statsstøtte ændres ved at indføre et nyt kapital 25A, om »Revision af retningslinjerne for statsstøtte med regionalt sigte for perioden efter 1. januar 2007«. Det nye kapitel 25A findes i bilaget til denne afgørelse.
            
         
               2)
            
            
               EFTA-staterne vil blive underrettet om denne afgørelse ved brev sammen med en kopi af nærværende afgørelse med bilag I.
            
         
               3)
            
            
               Europa-Kommissionen underrettes i overensstemmelse med litra d), i protokol 27 til EØS-aftalen ved en kopi af afgørelsen med bilag I.
            
         
               4)
            
            
               Afgørelsen offentliggøres med bilag I i EØS-afsnittet af og EØS-supplementet til Den Europæiske Unions Tidende.
            
         
               5)
            
            
               Den engelske udgave af afgørelsen er autentisk.
            
         
      Udfærdiget i Bruxelles, den 17. marts 2004.
      
         
            For EFTA-Tilsynsmyndigheden
         
         Hannes HAFSTEIN
         
         
            Formand
         
         Einar M. BULL
         
         
            Medlem af kollegiet
         
      
   
   
      (1)  I det følgende benævnt EØS-aftalen.
   
      (2)  I det følgende benævnt aftalen om Tilsynsmyndigheden og Domstolen.
   
      (3)  Protokol 3 til aftalen om Tilsynsmyndigheden og Domstolen, som ændret af EFTA-staterne den 10. december 2001. Ændringerne trådte i kraft den 28. august 2003.
   
      (4)  I det følgende benævnt retningslinjer for statsstøtte.
   
      (5)  Oprindeligt offentliggjort i EFT L 231 af 3.9.1994, s. 1, og i EØS-tillægget til EFT nr. 32 af samme dato, senest ændret ved afgørelse nr. 15/04/KOL af 18. februar 2004 (endnu ikke offentliggjort).
   
      (6)  Kommissionens meddelelse — Revision af retningslinjer for statsstøtte med regionalt sigte for perioden efter den 1. januar 2007 (EUT C 110 af 8.5.2003, s. 24).
   
      BILAG
      
         »25A.   REVISION AF RETNINGSLINJERNE FOR STATSSTØTTE MED REGIONALT SIGTE FOR PERIODEN EFTER DEN 1. JANUAR 2007
         
                     1)
                  
                  
                     EFTA-Tilsynsmyndigheden (herefter benævnt »Tilsynsmyndigheden«) offentliggjorde i april 1999 retningslinjerne for statsstøtte med regionalt sigte (1).
                  
               
                     2)
                  
                  
                     På grundlag af retningslinjerne har Tilsynsmyndigheden godkendt EFTA-landenes regionalstøttekort for perioden 2000-2006 og kortene for en lang række støtteordninger med regionalt sigte, der udløber ved udgangen af samme periode.
                  
               
                     3)
                  
                  
                     De vedtagne retningslinjer gælder for et ubegrænset tidsrum. Dog hedder det, at Tilsynsmyndigheden skal tage dem op til undersøgelse senest fem år efter at de er trådt i kraft.
                  
               
                     4)
                  
                  
                     Tilsynsmyndigheden har gennemført denne undersøgelse og har konkluderet, at en revision af retningslinjerne tilsyneladende ikke er nødvendig.
                  
               
                     5)
                  
                  
                     Tilsynsmyndigheden har imidlertid besluttet at foretage en sådan revision, når tiden er inde, så EFTA-landene og Tilsynsmyndigheden inden udgangen af 2006 får den nødvendige tid til at udarbejde, indberette og godkende regionalstøttekortene for perioden efter 1. januar 2007.
                  
               
      
         (1)  Afgørelse truffet af EFTA-Tilsynsmyndigheden nr. 316/98/KOL af 4. november 1998 (EFT L 111 af 29.4.1999, s. 46) og EØS-tillæg nr. 18.«